
[bookmark: _Hlk158117660]Sistemul de Gospodărire a Apelor Bacău
Anexa 2 – Anunț de scoatere la concurs							
Anexa la Decizia nr. 40/28.07.2026
cod F-RU-82
Nr. 3753/28.07.2026
ANUNŢ

pentru organizarea concursului pentru ocuparea unei funcţii contractuale de execuție vacante, pe perioadă nedeterminată, de Sudor la Serviciul Formația Baraj Poiana Uzului din cadrul Sistemului de Gospodărire a Apelor Bacău

Sistemul de Gospodărire a Apelor Bacău, cu sediul în Mun. Bacău, Str. Nicolae Lascăr Bogdan nr. 15C, în baza prevederilor H.G. nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, organizează concurs/examen de recrutare pentru ocuparea unei funcții contractuale de execuție vacante de Sudor, perioadă nedeterminată, normă întreagă (8 ore/zi, 40 ore/săptămână), la Serviciul Formația Baraj Poiana Uzului cu sediul în orașul Dărmănești.
Activitatea profesională se va desfășura în cadrul S.G.A. Bacău - Baraj Poiana Uzului din orașul Dărmănești.
Menționăm că activitatea presupune și lucru la înălțime.   
     
Condiţiile specifice necesare în vederea participării la concurs şi a ocupării funcției contractuale de Sudor sunt:
-  Nivelul studiilor: studii medii sau generale;
-  Calificare profesională: diplomă sau certificat de calificare de sudor sau studii tehnice în domeniu;
-  Vechime în muncă: nu se solicită;

CALENDARUL CONCURSULUI:
Concursul se va desfăşura la sediul Sistemului de Gospodărire a Apelor Bacău din strada Nicolae Lascăr Bogdan nr. 15C, mun. Bacău, jud. Bacău după următorul calendar:

PUBLICAREA ANUNȚULUI:  29.07.2026
Termen depunere dosare: până la data de 12.08.2026, ora 15:00

Selecţia dosarelor: 13.08.2026, ora 12:00
Afişarea rezultatele selecţiei dosarele:                                    14.08.2026, ora 13:00
      Depunere contestaţii la etapa de selecţie:                               17.08.2026, ora 15:00
      Soluţionare contestații și afișare rezultate:                              18.08.2026, ora 15:00  
Proba scrisă: 19.08.2026, ora 12:00
Afişarea rezultatelor proba scrisă:                                            20.08.2026, ora 15:00
Depunere contestaţii la rezultatele probei scrise:                     21.08.2026, ora 13:00
Soluţionare contestaţii proba scrisă și afișare rezultate:            24.08.2026, ora 15:00
     Proba de interviu: 25.08.2026, ora 12:00
Afişarea rezultatelor probă interviu:                                         26.08.2026, ora 15:00
Depunere contestaţii la rezultatele probei interviu:                  27.08.2026, ora 15:00 
      Soluţionare contestaţii, afișare rezultate finale:                       28.08.2026, ora 13:00
     
Conform art.35 al Hotărârii de Guvern nr.1336 din 2022, pentru înscrierea la concurs candidaţii vor prezenta un dosar care va conţine următoarele documente:
a) formular de înscriere la concurs, conform modelului prevăzut la anexa nr. 2 din HG 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) cazierul judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model european;
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
         	Copiile de pe actele prevăzute la lit. b) - e) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Dosarele de concurs se depun la Compartimentul RURPAA (Resurse Umane) sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice în termen de 10 zile lucrătoare de la data afișării anunțului pentru ocuparea postului vacant.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice.
Transmiterea documentelor prin poşta electronică se realizează în format .pdf cu volum maxim de 1 MB, documentele fiind acceptate doar în formă lizibilă la adresa de e-mail sgabc@das.rowater.ro
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.


Poate ocupa un post vacant sau temporar vacant persoana care îndeplineşte condiţiile prevăzute în art. 15 din Hotărârea de Guvern nr.1336 din 2022:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

TEMATICĂ 

1. Noțiuni generale privind sudarea metalelor
2. Materiale metalice utilizate la sudare
3. Pregătirea pieselor în vederea sudării 
4.  Îmbinări și poziții de sudare
5. Sudarea manuală cu arc electric 
6. Electrozi utilizați la sudarea manuală cu arc electric
7. Sudarea și tăierea cu gaze
8. Sudarea în mediu de gaz protector 
9. Regimuri și parametri de sudare
10. Deformații și tensiuni produse prin sudare
11. Defectele îmbinărilor sudate
12. Controlul și verificarea îmbinărilor sudate 
13. Citirea desenelor tehnice și a simbolurilor de sudare 
14. Utilizarea și întreținerea echipamentelor de sudare
15. Lucrări de sudare pentru întreținerea construcțiilor și instalațiilor hidrotehnice 
16. Lucrul la înălțime
17. Prevenirea și stingerea incendiilor la lucrările de sudare 
18. Securitatea și sănătatea în muncă la lucrările de sudare
19. Obligațiile generale ale lucrătorilor privind securitatea și sănătatea în muncă





BIBLIOGRAFIE 

1. Standardul ocupațional pentru ocupația „Sudor”, cod COR 721208, aprobat de Autoritatea Națională pentru Calificări, nr. RS-44/27.05.2022; 
2. Ion Dobrotă, Sudarea metalelor, manual pentru licee industriale și școli profesionale, Editura Didactică și Pedagogică, București; 
3. Alexandru S. Florescu, Tehnologia sudării prin topire, Editura Sudura, Timișoara; 
4. Legea nr. 319/2006 a securității și sănătății în muncă, cu modificările și completările ulterioare; 
5. Hotărârea Guvernului nr. 1425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006, cu modificările și completările ulterioare; 
6. Hotărârea Guvernului nr. 1146/2006 privind cerințele minime de securitate și sănătate pentru utilizarea în muncă de către lucrători a echipamentelor de muncă; 
7. Hotărârea Guvernului nr. 1048/2006 privind cerințele minime de securitate și sănătate pentru utilizarea de către lucrători a echipamentelor individuale de protecție la locul de muncă; 
8. Legea nr. 307/2006 privind apărarea împotriva incendiilor, republicată, cu modificările și completările ulterioare.

Informaţii suplimentare se pot obţine la sediul Sistemului de Gospodărire a Apelor Bacău din Str. Nicolae Lascăr Bogdan nr. 15C, Mun. Bacău, Jud. Bacău sau la numărul de telefon 0234510043, persoană de contact: secretar comisie de concurs și comisie de soluționare contestații, Ioana Munteanu.

ATRIBUŢIILE PRINCIPALE ALE POSTULUI:

- cunoașterea prevederilor regulamentului de exploatare
- cunoașterea componentelor tehnice ale echipamentelor hidromecanice din dotare
- cunoașterea instrucțiunilor tehnice pe locuri de manevra
- executarea manevrelor dispuse de șeful de formație sau de dispecerat
- supravegherea și întreținerea permanentă a echipamentelor hidromecanice, instalațiilor și construcțiilor și informarea operativă pe cale ierarhică privind starea tehnică a acestora
- verifică starea echipamentelor, gradul de etanșare a garniturilor 
- execută curățirea, ungerea și gresarea mecanismelor
- execută completarea și înlocuirea uleiului la mecanismele de acționare hidraulică a echipamentelor hidromecanice
- verifică buna funcționare a grupului electrogen prin pornirea la preluarea schimbului
- execută lucrări de sudare, tăiere, debitare, ajustare și reparare a pieselor și confecțiilor metalice aferente echipamentelor hidromecanice, instalațiilor și construcțiilor din cadrul barajului, conform dispozițiilor șefului ierarhic și documentației tehnice 
- pregătește piesele și suprafețele în vederea sudării, prin curățare, îndreptare, șanfrenare, poziționare și fixare, și alege procedeul, materialele și parametrii de sudare corespunzători lucrării executate
- verifică vizual calitatea îmbinărilor sudate, identifică eventualele defecte, execută remedierile necesare și informează șeful de formație în cazul constatării unor deficiențe care pot afecta siguranța echipamentelor sau a construcțiilor. 
- verifică, înainte de utilizare, starea aparatelor de sudură, a cablurilor, portelectrozilor, furtunurilor, reductoarelor și buteliilor de gaze și nu utilizează echipamente defecte, improvizate sau care prezintă risc de accident, incendiu ori explozie
- execută împreună cu electricianul de serviciu, manevrele profilactice conform programului, precum și alte manevre dispuse de dispeceratul Administrației Bazinale de Apă Siret.



p. DIRECTOR
ing. Robert-Cristian NĂDEJDE




Secretar comisie concurs
Ioana Munteanu

